### **APSTIPRINĀTS**

VSIA „Paula Stradiņa klīniskā universitātes slimnīca”

 iepirkuma komisijas sēdē

 2013. gada 7.oktobrī

Iepirkumu komisijas priekšsēdētāja \_\_\_\_\_\_\_\_\_\_\_\_\_\_\_\_\_\_A.Kalēja

## **Iepirkuma procedūras**

## **„Vienreizlietojamo neiroķirurģisko materiālu piegāde”**

## **nolikums**

**Iepirkuma identifikācijas Nr. : SKUS 2013/27**

Rīgā, 2013

# **vispārīgā informācija**

## **Iepirkuma identifikācijas numurs:** SKUS 2013/27.

## **Pasūtītājs:** Valsts sabiedrība ar ierobežotu atbildība „Paula Stradiņa klīniskā universitātesslimnīca” (turpmāk – Pasūtītājs), reģ. Nr. 40003457109. Adrese: Pilsoņu iela 13, Rīga, LV-1002, tālruņa numurs: 67069736, faksa numurs: 67095312**.**

## **Iepirkuma procedūra:** atklāts konkurss.

## **Iepirkuma priekšmets:** Vienreizlietojamo neiroķirurģisko materiālu piegāde.

## **Pretendents:** par atklāta konkursa „**Vienreizlietojamo neiroķirurģisko materiālu piegāde**”, id.nr. SKUS 2013/27 (turpmāk – Konkurss) pretendentu var būt jebkurš piegādātājs Publisko iepirkumu likuma izpratnē un kuram ir visi normatīvajos aktos noteiktie dokumenti un tiesības, lai Latvijas Republikā nodarbotos ar šajā nolikumā (turpmāk – Nolikums) noteiktā iepirkuma priekšmeta piegādi, (turpmāk – Pretendents).

## **Informācijas apmaiņa:** informācijas apmaiņa starp Pasūtītāju un/vai iepirkuma komisiju un Pretendentiem notiek pa e-pastu (prioritāri) vai faksu, vai pastu (pēc pieprasījuma).

## **Iespējas iepazīties ar Nolikumu un tā saņemšana:**

* + 1. ar Nolikumu var iepazīties darba dienās no pulksten 09.00 līdz 16.00 VSIA „Paula Stradiņa klīniskā universitātes slimnīca”, Rīgā, Pilsoņu ielā 13, 2. korpusā, Iepirkumu daļā līdz 2013.gada 28.novembrim;
		2. nolikumu var saņemt elektroniski, nosūtot pieprasījumu uz e-pasta adresi: ruta.biteniece@stradini.lv vai Pasūtītāja mājaslapā internetā <http://www.stradini.lv> sadaļā „Iepirkumi”;
		3. visus ar Konkursu saistītos dokumentus, papildu informāciju un iespējamās izmaiņas un/vai papildinājumus Nolikumā Pasūtītājs ievieto mājaslapā internetā <http://www.stradini.lv> sadaļā „Iepirkumi”. Ja minētos dokumentus un ziņas Pasūtītājs ir ievietojis mājaslapā internetā, tiek uzskatīts, ka Piegādātājs tos ir saņēmis un ar tiem iepazinies.

## **Pasūtītāja kontaktpersonas:**

par nolikumu: Ruta Biteniece, tālrunis: 67069736, e-pasta adrese: stradini@stradini.lv, faksa numurs: 67095312;

par specifikāciju: Egils Valeinis, tālrunis: 67069482, e-pasta adrese: stradini@stradini.lv.

* 1. Ja ieinteresētais Piegādātājs laikus pieprasa papildu informāciju par Konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Konkursa iepirkuma komisija to sniedz iespējami īsā laikā, bet ne vēlāk kā sešas dienas pirms Nolikuma 1.10.1.apakšpunktā noteiktā piedāvājuma iesniegšanas termiņa beigām.

## **Piedāvājuma iesniegšanas vieta, datums, laiks un kārtība:**

* + 1. piedāvājumu var iesniegt darba dienās no pulksten 09.00 līdz 16.00 līdz **2013.gada 28.novembra** pulksten 11.00, VSIA „Paula Stradiņa klīniskā universitātes slimnīca”, Rīgā, Pilsoņu ielā 13, 2. korpusā, Iepirkumu daļā, iesniedzot personīgi vai nosūtot pa pastu. Pasta sūtījumam jābūt nogādātam šajā apakšpunktā norādītajā adresē līdz 2013.gada **28.novembra** pulksten 11.00;
		2. piedāvājumi, kuri tiks iesniegti pēc Nolikuma 1.10.1.apakšpunktā norādītā piedāvājuma iesniegšanas termiņa beigām vai neatbildīs Nolikuma 4.punktā minētajām piedāvājuma noformējuma prasībām netiks pieņemti, bet pa pastu saņemtie piedāvājumi tiks nosūtīti atpakaļ Pretendentam neatvērti;
		3. saņemot piedāvājumu, Pasūtītāja pārstāvis uz aploksnes vai iepakojuma atzīmē saņemšanas datumu un laiku. Aploksne vai iepakojums tiek glabāts neatvērts līdz piedāvājumu atvēršanas sanāksmei;
		4. pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta;
		5. pretendents var iesniegt tikai vienu piedāvājuma variantu par visu Konkursa iepirkuma priekšmetu;
		6. pēc piedāvājuma iesniegšanas termiņa beigām Pretendents nevar savu piedāvājumu grozīt vai mainīt.

## **Piedāvājumu atvēršanas vieta, datums, laiks un kārtība:**

* + 1. piedāvājumu atvēršanas sanāksme notiks **2013. gada 28.novembrī** pulksten 11.00, VSIA „Paula Stradiņa klīniskā universitātes slimnīca”, Rīgā, Pilsoņu ielā 13, 2. korpusā, Iepirkumu daļā;
		2. piedāvājumu atvēršanas sanāksme ir atklāta;
		3. piedāvājumu atvēršanas sanāksmē iepirkuma komisija piedāvājumus atver to iesniegšanas secībā, nosaucot Pretendenta piedāvājuma iesniegšanas laiku, piedāvāto cenu un citas ziņas, kas raksturo piedāvājumu.

## **Piedāvājuma nodrošinājums:** netiek prasīts.

# **informācija par iepirkuma priekšmetu**

## **Iepirkuma priekšmets:** Vienreizlietojamo neiroķirurģisko materiālu (turpmāk – Preces) piegāde, atbilstoši Nolikuma 1.pielikumam Tehniskā specifikācija „Tehniskā un finanšu piedāvājuma forma”.

## **CPV kods:** 33000000-0.

* 1. **Preču piegādes prasības:**
		1. Preču piegādes adrese:VSIA„Paula Stradiņa klīniskā universitātes slimnīca”, Pilsoņu iela 13, Rīga;
		2. Preču pasūtīšana tiks veikta telefoniski un/vai elektroniski;
		3. Preču piegādes tiks veiktas saskaņā ar piegādes līguma projektā (3.pielikums) noteikto laiku un kārtību.

# **Pretendenta izslēgšanas nosacījumi**

* 1. **Pasūtītājs neizskata Pretendenta piedāvājumu un izslēdz Pretendentu no turpmākās dalības Konkursā, kā arī neizskata Pretendenta piedāvājumu jebkurā no šādiem gadījumiem:**
		1. Pretendents vai persona, kurai ir Pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo Pretendentu, ar tādu tiesas spriedumu vai prokurora priekšrakstu par sodu, kurš stājies spēkā un kļuvis neapstrīdams un nepārsūdzams, ir atzīta par vainīgu noziedzīgā nodarījumā par izvairīšanos no nodokļu un tiem pielīdzināto maksājumu nomaksas, koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā, izņemot gadījumus, ja no dienas, kad kļuvis neapstrīdams un nepārsūdzams attiecīgais tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar šajā apakšpunktā minētajiem pārkāpumiem, līdz Nolikuma 1.10.1.apakšpunktā minētajam piedāvājuma iesniegšanas termiņam ir pagājuši trīs gadi;
		2. Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:
			1. viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi, izņemot gadījumus, ja no dienas, kad kļuvis neapstrīdams un nepārsūdzams attiecīgais tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar šajā apakšpunktā minētajiem pārkāpumiem, līdz Nolikuma 1.10.1.apakšpunktā minētajam piedāvājuma iesniegšanas termiņam ir pagājuši trīs gadi;
			2. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darba ņēmējiem, kas iesniedzama par personām, kuras uzsāk darbu, izņemot gadījumus, ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar šajā apakšpunktā minētajiem pārkāpumiem, līdz Nolikuma 1.10.1.apakšpunktā minētajam piedāvājuma iesniegšanas termiņam ir pagājuši 18 mēneši,
		3. Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumus, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Pretendentu ir atbrīvojusi no naudas soda vai naudas sodu samazinājusi vai ja no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar šajā apakšpunktā minētajiem pārkāpumiem, līdz Nolikuma 1.10.1.apakšpunktā minētajam piedāvājuma iesniegšanas termiņam ir pagājuši 12 mēneši;
		4. ir pasludināts Pretendenta maksātnespējas process, apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai tiek konstatēts, ka līdz līguma izpildes paredzamajam beigu termiņam Pretendents būs likvidēts;
		5. Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 100 latus;
		6. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;
		7. uz Pretendenta norādīto apakšuzņēmēju, kura sniedzamā Pakalpojuma vērtība ir vismaz 20 procenti no kopējās iepirkuma līguma vērtības, personālsabiedrības biedru, ja Pretendents ir personālsabiedrība, un Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Nolikumā noteiktajām prasībām, ir attiecināmi šī punkta 3.1.un tā apakšpunktos minētie nosacījumi.
	2. Pasūtītājs ir tiesīgs izslēgt Pretendentu no turpmākās dalības Konkursā, kā arī neizskatīt Pretendenta piedāvājumu, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja Pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu vai vispārīgo vienošanos un tādēļ Pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās, izņemot gadījumus, ja no dienas, kad Pasūtītājs vienpusēji atkāpies no šajā apakšpunktā minētā iepirkuma līguma vai vispārīgās vienošanās, līdz Nolikuma 1.10.1.apakšpunktā minētajam piedāvājuma iesniegšanas termiņam ir pagājuši 12 mēneši.
	3. Gadījumā, ja:
		1. piedāvājums vai Pretendents neatbilst kādai Nolikumā noteiktajai prasībai, vai
		2. piedāvājums tiek atzīts par nepamatoti lētu, vai
		3. piedāvājumu izvērtēšanas laikā Pretendents savu piedāvājumu atsauc,

iepirkuma komisija turpmāk šo piedāvājumu neizskata un attiecīgo Pretendentu izslēdz no turpmākās dalības Konkursā.

1. **piedāvājuma noformējums**
	1. Pretendents sagatavo un iesniedz piedāvājumu saskaņā ar Nolikumā izvirzītajām prasībām.
	2. Piedāvājumā iesniegtajiem dokumentiem jāatbilst Ministru kabineta 2010.gada 28.aprīļa noteikumu Nr.916 „Dokumentu izstrādāšanas un noformēšanas kārtība” prasībām.
	3. Pretendents iesniedz vienu piedāvājuma oriģinālu (dokumentu paku) un vienu piedāvājuma kopiju, kā arī piedāvājuma kopiju elektroniski PDF un Excel formātā CD datu nesējā. Ja piedāvājuma kopija elektroniskajā formā atšķirsies no piedāvājuma oriģināla, iepirkuma komisija ņems vērā piedāvājuma oriģinālu. Piedāvājuma oriģināls, kopija un kopija CD datu nesējā iesniedzami aizlīmētā, aizzīmogotā aploksnē, uz kuras jānorāda:

4.3.1. adresāts: VSIA „Paula Stradiņa klīniskā universitātes slimnīca”, Pilsoņu iela 13, Rīga, LV-1002;

* + 1. „Piedāvājums atklātam konkursam „Vienreizlietojamo neiroķirurģisko materiālu piegāde” (iepirkuma identifikācijas Nr. SKUS 2013/27);
		2. „Neatvērt pirms piedāvājuma atvēršanas sanāksmes.”;
		3. Pretendenta nosaukums un juridiskā adrese.
	1. Piedāvājums jāsagatavo latviešu valodā. Informatīvie materiāli var būt svešvalodā un nav jāiešuj piedāvājumā.
	2. Piedāvājums sastāv no šādām daļām:

4.5.1.Pretendenta atlases dokumenti saskaņā ar Nolikuma 5.1.apakšpunktā noteikto;

4.5.2.Tehniskais un finanšu piedāvājums saskaņā ar Nolikuma 4.10. un 5.2. apakšpunktu. Tehniskais un finanšu piedāvājums elektroniskā veidā jāsagatavo Microsoft Excel formātā.

* 1. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp oriģinālu un kopiju, noteicošais būs oriģināls. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	2. Piedāvājuma oriģinālam un kopijai jābūt:
		1. ar atbilstošu satura rādītāju;
		2. ar secīgi sanumurētām lapām;
		3. caurauklotam (cauršūtam).
	3. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam.
	4. Iesniegtie piedāvājumi ir Pasūtītāja īpašums un netiek atdoti atpakaļ Pretendentam.
	5. **Prasības sagatavojot Tehnisko un finanšu piedāvājumu uz CD nesēja:**
		1. Tehniskais un finanšu piedāvājums jāsagatavo atbilstoši Pasūtītāja mājaslapā internetā <http://www.stradini.lv> sadaļā „Iepirkumi” ievietotajam paraugam „Tehniskā un finanšu piedāvājuma paraugs”;
		2. Tehniskais un finanšu piedāvājums elektroniskā veidā jāsagatavo Microsoft Excel formātā;
		3. nedrīkst pārveidot Microsoft Excel Tehniskā un finanšu piedāvājuma paraugu – nedrīkst būt dzēstas vai izveidotas jaunas ailes un rindas;
		4. nedrīkst lietot apslēptas formulas;
		5. ieteicams lietot vienkāršas formulas, piemēram, plānoto daudzumu reizināt ar vienas vienības cenu, saskaitīt kopā summu par plānoto;
		6. cena jānorāda, izmantojot komatu, ar ne vairāk kā diviem cipariem aiz komata.
		7. šūnās, kurās jānorāda skaitļi, aiz skaitļiem nedrīkst pievienot (rakstīt) valūtas apzīmējumu (Ls, EUR), ne arī pievienot kādas citas atzīmes.
	6. Piedāvājums jāparaksta Pretendenta pārstāvim, vai tā pilnvarotai personai. Personas, kura paraksta piedāvājumu, paraksta tiesībām ir jābūt nostiprinātām atbilstoši Latvijas Republikas spēkā esošajos tiesību aktos noteiktajam regulējumam. Ja piedāvājumu paraksta Pretendenta pilnvarota persona, piedāvājumam ir jāpievieno attiecīgais dokuments par paraksta tiesīgas personas izdotu pilnvaru.

# **Pretendentam izvirzītās kvalifikācijas prasības un pretendenta iesniedzamie atlases dokumenti kvalifikācijas apliecināšanai**

## **Pretendentam ir jāatbilst šādām kvalifikācijas prasībām un jāiesniedz šādi atlases dokumenti:**

* + 1. Pretendents ir reģistrēts normatīvajos aktos noteiktā kārtībā, ko apliecina, iesniedzot Latvijas Republikas Uzņēmuma reģistra vai līdzvērtīgas iestādes citā valstī izsniegtas reģistrācijas apliecības vai izziņas, kas apliecina, ka Pretendents ir reģistrēts normatīvajos aktos noteiktā kārtībā, Pretendenta apliecinātu kopiju. Ārvalstīs izsniegtām izziņām jābūt tulkotām latviešu valodā (Pretendenta apliecināts tulkojums);
		2. Pretendents ir tiesīgs veikt Preču piegādi, ko Pretendents apliecina iesniedzot attiecīga licences vai sertifikāta, kas apliecina Pretendenta tiesības veikt Preču piegādi, Pretendenta apliecinātu kopiju.
		3. pieteikums dalībai Konkursā, saskaņā ar Nolikuma 2.pielikumā noteikto formu, kuru Pretendents paraksta Nolikuma 4.11.apakšpunktā noteiktā kārtībā;

## **Tehniskais un finanšu piedāvājums:**

* + 1. Tehniskais un finanšu piedāvājums jāsagatavo atbilstoši Nolikuma 1.pielikumā norādītajai formai;
		2. Tehniskajā un finanšu piedāvājumā piedāvātajā cenā iekļaujamas visas ar Preču piegādi saistītās izmaksas, nodevas un nodokļi, kā arī visas ar to netieši saistītās izmaksas, izņemot pievienotās vērtības nodokli. Papildu izmaksas nav pieļaujamas.

# **piedāvājumu vērtēšana**

* 1. Piedāvājumu vērtēšanu veiks iepirkuma komisija slēgtās sēdēs. Iepirkuma komisija izvēlēsies piedāvājumu ar zemāko kopējo cenu bez pievienotās vērtības nodokļa.
	2. Iepirkuma komisija:
		1. attiecībā uz Latvijā reģistrētu (Latvijā atrodas pastāvīgā dzīvesvieta) Pretendentu, kā arī Publisko iepirkumu likuma 39.panta pirmās daļas 11.punktā minēto personu informāciju par to, vai Pretendents un Publisko iepirkumu likuma 39.panta pirmās daļas 11.punktā minētā persona ir sodīti par Publisko iepirkumu likuma 39.panta pirmās daļas 2.punkta "b" apakšpunktā minētajiem pārkāpumiem, iegūs no Valsts darba inspekcijas;
		2. attiecībā uz Latvijā reģistrētu (Latvijā atrodas pastāvīgā dzīvesvieta) Pretendentu, kā arī Publisko iepirkumu likuma 39.panta pirmās daļas 11.punktā minēto personu informāciju par maksātnespējas un likvidācijas procesu pieprasīs no Uzņēmumu reģistra un informāciju par saimnieciskās darbības apturēšanu iegūs Valsts ieņēmumu dienesta lēmumu par nodokļu maksātāju saimnieciskās darbības apturēšanu datubāzē. Faktu, ka informācija iegūta minētajā datubāzē, iepirkuma komisija apliecinās ar izdruku no šīs datubāzes, kurā fiksēts informācijas iegūšanas laiks;
		3. attiecībā uz Pretendentu, kā arī Publisko iepirkumu likuma 39.panta pirmās daļas 11.punktā minēto personu (neatkarīgi no to reģistrācijas valsts vai pastāvīgās dzīvesvietas) informāciju par Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 100 latus, iegūs Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, iepirkuma komisija apliecinās ar izdruku no šīs datubāzes, kurā fiksēts informācijas iegūšanas laiks. Atkarībā no pārbaudes rezultātiem iepirkuma komisija:

a) neizslēgs Pretendentu no turpmākās dalības Konkursā, ja konstatē, ka saskaņā ar Valsts ieņēmumu dienesta administrēto nodokļu (nodevu) parādnieku datubāzē esošajiem aktuālajiem datiem Pretendentam, kā arī Publisko iepirkumu likuma 39.panta pirmās daļas 11.punktā minētajai personai nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 100 latus,

b) informēs Pretendentu par to, ka tam vai Publisko iepirkumu likuma 39.panta pirmās daļas 11.punktā minētajai personai konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 100 latus, un nosaka termiņu - 10 darbdienas pēc informācijas izsniegšanas vai nosūtīšanas dienas - konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam, kā arī Publisko iepirkumu likuma 39.panta pirmās daļas 11.punktā minētajai personai nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 100 latus, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai laikā pēc Pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 100 latus. Ja noteiktajā termiņā minētais apliecinājums nav iesniegts, Pasūtītājs Pretendentu izslēdz no turpmākās dalības Konkursā;

* + 1. vērtēs Pretendenta piedāvājuma noformējuma atbilstību Nolikuma prasībām. Piedāvājuma noformējuma prasībām neatbilstošie piedāvājumi, izvērtējot neatbilstības samērīgumu, var tikt izslēgti no turpmākās dalības Konkursā un tālāk netikt vērtēti;
		2. vērtēs Pretendenta atlases dokumentu atbilstību Nolikuma prasībām, neatbilstošie piedāvājumi, tikt izslēgti no turpmākās dalības Konkursā un tālāk netikt vērtēti.
	1. Ārvalstī reģistrētam (ārvalstī atrodas pastāvīgā dzīvesvieta) Pretendentam, kuram būtu piešķiramas līguma slēgšanas tiesības atbilstoši Nolikumā un Publisko iepirkumu likumā noteiktajam, iepirkuma komisija pieprasīs iesniegt attiecīgās ārvalsts kompetentās institūcijas izziņas, kas apliecina, ka:
		1. ka tas un Publisko iepirkumu likuma 39.panta pirmās daļas 11.punktā minētā persona nav sodīti par Publisko iepirkumu likuma 39.panta pirmās daļas 2.punktā minētajiem pārkāpumiem;
		2. ka tam un Publisko iepirkumu likuma 39.panta pirmās daļas 11.punktā minētajai personai nav pasludināts maksātnespējas process, tie neatrodas likvidācijas stadijā un to saimnieciskā darbība nav apturēta;
		3. ka tam un Publisko iepirkumu likuma 39.panta pirmās daļas 11.punktā minētajai personai attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 100 latus.
	2. Pasūtītājs termiņu Publisko iepirkumu likuma 39.panta 5.2 daļas 2.punktā, 5.3 daļas 2.punktā un 5.4 daļas 2.punktā minēto izziņu iesniegšanai nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais Pretendents noteiktajā termiņā neiesniedz Publisko iepirkumu likuma 39.panta 5.2 daļas 2.punktā, 5.3 daļas 2.punktā un 5.4 daļas 2.punktā minētās izziņas, Pasūtītājs to izslēdz no turpmākās dalības Konkursā.
	3. **Tehniskā un finanšu piedāvājuma vērtēšanas laikā iepirkuma komisija:**
		1. pārbaudīs, vai Tehniskais un finanšu piedāvājums atbilst Nolikuma 1.pielikumā noteiktajām Preču prasībām. Neatbilstošie piedāvājumi tālāk netiks vērtēti, un Pretendents no tālākas dalības Konkursā tiks izslēgts;
		2. pārbaudīs, vai Tehniskajā un finanšu piedāvājumā nav aritmētisko kļūdu. Ja tiks konstatētas aritmētiskās kļūdas, tās atbilstoši Publisko iepirkumu likumā noteiktajam tiks labotas un par aritmētisko kļūdu labojumu tiks paziņots Pretendentam, kura pieļautās aritmētiskās kļūdas labotas. Vērtējot piedāvājuma cenu, tiks ņemti vērā labojumi.
	4. Par uzvarētāju Konkursā tiks atzīts pretendents, kurš izpildījis visas Nolikumā un Tehniskajā specifikācijā (Nolikuma 1.pielikums) izvirzītās prasības un kura piedāvājums būs ar viszemāko kopējo cenu bez pievienotās vērtības nodokļa.
	5. Ar Konkursa uzvarētāju Pasūtītājs Publisko iepirkumu likumā noteiktā kārtībā un saskaņā ar līguma projektu (3.pielikums) noslēgs līgumu. Plānotā iepirkuma līguma summa ir 251 233,65 Ls (divi simti piecdesmit viens tūkstotis divi simti trīsdesmit trīs lati un sešdesmit pieci santīmi) bez pievienotās vērtības nodokļa.
	6. Pasūtītājs līguma darbības laikā negarantē pilnu pasūtījuma izpildi – Preču apjoms var tikt samazināts, ja Pasūtītājam nav pietiekami finanšu līdzekļi, lai veiktu samaksu par Precēm vai citu būtisku iemeslu dēļ.
	7. Trīs darbdienu laikā pēc lēmuma par līguma slēgšanas tiesību piešķiršanu, visi Pretendenti rakstiski tiks informēti par pieņemto lēmumu.
1. iepirkuma komisijas un pretendenta tiesības un pienākumi

* 1. **Iepirkuma komisijas tiesības:**
		1. pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzinā­šanai, kā arī lūgt, lai Pretendents vai kompetenta institūcija izskaidro Pretendenta iesniegto informāciju;
		2. pieaicināt ekspertu Pretendentu un piedāvājumu atbilstības pārbaudē un vērtēšanā;
		3. izvēlēties nākamo Nolikuma prasībām atbilstošu piedāvājumu ar zemāko cenu, ja izraudzītais Pretendents atsakās slēgt pakalpojuma līgumu ar Pasūtītāju;
		4. pieņemt lēmumu par Konkursa izbeigšanu bez rezultāta, ja nav saņemts neviens piedāvājums vai nav saņemts neviens Nolikumam vai Nolikumā noteiktajām Pakalpojuma sniegšanas prasībām atbilstošs piedāvājums, kā arī citos gadījumos saskaņā ar Publisko iepirkumu likumu.
	2. **Iepirkuma komisijas pienākumi:**
		1. nodrošināt Konkursa norisi un dokumentēšanu;
		2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
		3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu;
		4. vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu.
	3. **Pretendentu tiesības:**
		1. pirms piedāvājuma iesniegšanas termiņa beigām atsaukt iesniegto piedāvājumu;
		2. grozīt vai mainīt savu iesniegto piedāvājumu ne vēlāk kā sešas dienas pirms piedāvājuma iesniegšanas termiņa beigām;
		3. saņemt piedāvājuma sagatavošanai nepieciešamo informāciju;
		4. saskaņā ar Publisko iepirkumu likuma 12.pantu noteikt piedāvājumam konfidencialitāti, izņemot finanšu piedāvājumam.
	4. **Pretendenta pienākumi:**
		1. sagatavot piedāvājumu atbilstoši Nolikuma prasībām;
		2. sniegt patiesu informāciju par savu kvalifikāciju un piedāvājumu;
		3. sniegt atbildes uz iepirkuma komisijas pieprasījumiem par iesniegtās informācijas skaidrojumiem, kas nepieciešama Pretendentu atlasei, piedāvājumu atbilstības pārbaudei, salīdzināšanai un vērtēšanai.

# **pielikumu saraksts**

Nolikumam ir pievienoti trīs pielikumi, kas ir tā neatņemamas sastāvdaļas:

1. pielikums Tehniskā specifikācija (Tehniskā un finanšu piedāvājuma forma) uz 6 (sešām) lapām.
2. pielikums Pieteikums dalībai Konkursā uz 1 (vienas) lapas.
3. pielikums Piegādes līguma projekts uz 4 (četrām) lapām.

**1.pielikums**

**atklāta konkursa „Vienreizlietojamo neiroķirurģisko materiālu piegāde”,**

**identifikācijas numurs SKUS 2013/27 nolikumam**

**Tehniskā specifikācija**

**(Tehniskā un finanšu piedāvājuma forma)**

|  |
| --- |
| **Tehniskā specifikācija** |
| Nr.p.k. | Medicīniskā materiāla apraksts | Orientējošais daudzums 2 gadiem | Vienas vienības cena, LVL | Vienas vienības cena, EUR | Kopējā cena, LVL | Kopējā cena , EUR |
|
| **Neiroķirurģija** |
| **1** | **Kraniālās fiksācijas klemmes un instrumentārijs:** Klemmes paredzētas kraniālai fiksācijai; Klemmes stiprinās uz balsta kājiņas ar piecām fiksācijas vietām lai nodrošinātu stabilitāti. Instrumentārijs to ievietošanai. Komplektā iekļauts: pincete (1 gab.); klemmju uzlicējinstruments, izjaucams (1 gab); klemmju nokniebšanas instruments (notur nokniebto daļu instrumentā) 1 gab.; klemmju noņēmējinstruments (1 gab.). Instrumentu uzglabāšanas paplāte ar vāku, sterilizējama. |   |   |   |   |   |
| **1.1.** | Kraniālās fiksācijas klemmes 11mm - 13 mm | 2700 |   |   |   |   |
| **1.2.** | Kraniālās fiksācijas klemmes 15mm -16 mm | 300 |   |   |   |   |
| **1.3.** | Kraniālās fiksācijas klemmes 18mm - 20 mm | 20 |   |   |   |   |
|  |
| **2** | **Galvas smadzeņu ventrikulu ārējās drenāžas sistēmas:** Bāzes sistēma ar mērīšanas skalu ar mmHg un cmH2O; pielāgošanas skrūve Z ass līmeņošanai; sistēmas noslēgšanas mehānisms; lāzera līmeņošanas ierīce; pacienta katetrs; parauga ņemšanas vieta - lateksu nesaturoša; pacienta katetra noslēgšanas mehānisms; CSF uzkrāšanās maiss; pilēšanas kameras noslēgšanas mehānisms; pretatteces vārsts; piltuvveida pilēšanas kamera ar 100 ml atzīmēm; pielāgošanas skrūve un spiediena līmeņa noteikšanas atzīme; atmosfēriska atvere, spējīga noturēt mikrobus. Sistēmas piestiprināšanas mehānisms ar pielāgošanas skrūvi. | 150 |   |   |   |   |
|  |
| **3** | **Fiksētā spiediena šunti:** 5/30 *cmH2O*zema spiediena diapazons; 5/35 cmH2O vidēja spiediena diapozons,10/40 cmH2O augsta spiediena diapazons.Komplektā iekļauts: fiksētā spiediena vārsts – abos galos kodēts ar spiediena līmeņa cipariem.; ventrikulārais katetrs 18 cm; peritoneālais katetrs 120 cm; taisnais savienotājs, nerūsējošs tērauds; vadītājs; lietošanas instrukcija; fiksēta spiediena vārstu variācijas pēc gadījuma:inLine; inLine ar antisifonu; 90° leņķī; 90° leņķī ar antisifonu; Cilindrisks; Cilindrisks ar priekškambari; Mikro; Mikro ar Rickham rezervuāru; Vārsta elements un priekškamera; Veidotais silikona elastomēra vārsta elements apvieno sevī ieplūdes un izplūdes vārstus. Starp ieplūdes un izplūdes vārstu apvalkiem ir sūknēšanas kamera. Ieplūdes vārsta galvgalis ir priekškamera, kuru var izmantot visas sistēmas darba gatavības testēšanai, aizsērējumu vietas noteikšanai, galvaskausa iekšējā spiediena mērīšanai un CSF (cerebrospinālā šķidruma) paraugu iegūšanai. Priekškamera satur titāna adatas aizturi, kas neļauj zemādas injekcijām paredzētajām šļircēm iespiesties apakšējā sieniņā.  | 20 |   |   |   |   |  |
| **4** | **Programmējams šunts** : Iespēja programmēt šuntu no 0 līdz 20 cmH2O, gravitācijas vienība 25 cm H2O.Komplektā iekļauts: programmējamais vārsts kombinācijā no divām vienībām: regulējamās un gravitācijas, gravitācijas vienība palīdz regulējamam ventilim uzturēt fizioloģisko ventrikulāro spiedienu neatkarīgi no pacienta pozīcijas ventrikulārais katetrs 18cm; peritoneālais katetrs 120 cm; taisnais savienotājs, nerūsējošs tērauds; vadītājs; lietošanas instrukcija. Programmējamais vārsts 90° leņķī ar antisifonu; Cilindrisks ar priekškambari; rezervuāru. | 40 |   |   |   |   |  |
|  |  |
| **5** | **Antibakteriāls peritoneālais katetrs:** Ar 2 veidu antibiotikām piesūcināts peritoneālais katetrs 120 cm garš (iekšējais diametrs līdz 1.0 mm, ārējais diametrs līdz 2.2 mm) | 20 |   |   |   |   |  |
|  |  |
| **6** | **Antibakteriāls katetru komplekts:** Ar 2 veidu antibiotikām piesūcināts ventrikulārais katetrs 14 cm un peritoneālais katetrs, 120 cm garš. Komplektā iekļauts: peritoneālais katetrs 120 cm garš; ventrikulārais katetrs 14 cm; stilets; ievadītājs; leņķa adaptors. | 40 |   |   |   |   |  |
|  |  |
| **7** | **Antibakteriāls EVD katetrs:** Ar 2 veidu antibiotikām piesūcināti ārējās drenāžas katetrs. Precīzai ievadīšanai uz katetra izvietotas numurētas atzīmes centimetros no proksimālā gala sākot no 3 cm beidzot ar 15cm. Komplektā iekļauts: stilets; ievadītājs; antibakteriāli katetri.  | 150 |   |   |   |   |  |
|  |  |
| **8** | **Kranioplastikas komplekts**Sveķveida materiāls galvaskausa defektu labošanai - kranioplastijai. Medicīnas precei jāatbilst Padomes direktīvas 93/42/EEC prasībām. Kranioplastijas cementam jāatbilst šādām prasībām: speciāli kranioplastijas procedūrai paredzētais cements, kas paildzina darbošanās laiku vismaz līdz 12 minūtēm no sajaukšanas brīža un sacietēšanas laiku no 14-20 minūtēm pie 23°C; vienreizlietojams, sterils. Kranioplastijas cementam, jāatbilst šādām prasībām: Kranioplastikas komplekts ir pašsacietējoši metilmetakrilāta sveķi, kas sastāv no pulverveida polimēra komponenta, šķidrā monomēra komponenta un plastmasas uzmavas; komplektā ietilpst divi pilni komplekti: divi sterili pulverveida komponenti, divi sterili monomēra komponenti, divas sterilas matricas. Iesniedzama papildus informācija: sistēmas lietošanas apraksts latviešu valodā; rakstiska informācija par piegādes nosacījumiem un termiņie; rakstisks atbilstības apstiprinājums CE marķējumam un CE atbilstības sertifikāta ar pretendenta vadītāja parakstu apliecināta kopija latviešu valodā; vienlaicīgi ar piedāvājumu jāiesniedz cementa paraugs.  | 40 |   |   |   |   |  |
|  |  |
| **9** | **Intrakraniālā spiediena mērīšanas mikrosensora komplekts, s**avienojams ar ICP Express pacienta monitoru. Katetra materiāls -Nylon Sensora diametrs 1.2 mm nomināli Katetra ārējais diametrs 0.7 mm nomināli. Katetra izmantojamais garums 100 cm nomināli Spiediena mērīšanas amplitūda no 50 mm HG līdz 250 mm HG. Vienreiz lietojams. Paredzēts mērīt tiešo intrakranialo spiedienu gan subdurāli, gan intraparenhimāli | 80 |   |   |   |   |  |
|  |  |  |  |  |  |  |  |
| **10** | Intrakraniālā spiediena mērīšanas ierīce, savienjama ar intrakraniālā spiediena mērīšanas mikrosensoru. | 2 |   |   |   |   |  |
|  |  |
| **11** | CUSA uzgaļa komplekts, liekts, pagarināts, savietojams ar CUSA EXCEL sistēmu. | 30 |   |   |   |   |  |
|  |  |
| **12** | CUSA Excel aizsargfiltrs C0005 | 6 |   |   |   |   |  |
|  |  |
| **13** | CUSA savācējcaurule - sistēmas, 23kHZ, savietojams ar CUSA EXCEL sistēmu | 4 |   |   |   |   |  |
|  |  |
| **14** | CUSA savācējcaurule - sistēmas, 36kHZ, savietojams ar CUSA EXCEL sistēmu | 100 |   |   |   |   |  |
|  |  |
| **15** | Cietā smadzeņu apvalka plastikas materiāls līdz 0.5 mm - vismaz 6x8 cm, uretāna poliesters, mikroporains, sterils, vienreiz lietojams  | 50 |   |   |   |   |  |
|  |  |
| **16** | Instrumentu eļļa, izsmidzināma ar garu „snīpi”, lai nodrošinātu eļļas piliena nokļūšanu smalkām savienojuma vietām un detaļām. Flakona tilpums 300 ml, eļļa paredzēta instrumentu eļļošanai pirms katras sterilizācijas. | 12 |   |   |   |   |  |
|  |  |
| **17** | Endosk.instrumentu tīrāmās birstītes:lokanas, paredzētas 5mm garo instrumentu dobumu tīrīšanai, izmēri diam 3,7 mm, garums 550 mm, iepakojumā 6. gab.; birstītes, paredzētas 10mm garo instrumentu dobumu tīrīšanai, izmēri diam. 5 mm un 10mm, garums 550 mm. Iepakojumā 6. gab. Lietojamas storz endoskopiem. | 24 |   |   |   |   |  |
|  |  |
| **18** | Kaniles viereiz lietojamas RF ablācijai 17Gx100x5; 20Gx100x5; 20Gx150x5; 20Gx150x7; 22Gx50x4; 22Gx50x7. Savietojamas ar RF ablācijas aparātu NEURO N50 | 100 |   |   |   |   |  |
|  |  |
| **19** | Lokāma zemādas VPŠ katetru vadotne, Xlong | 10 |   |   |   |   |  |
|  |  |
| **20** | Kaulu vasks. Sterils, iepakojumā vismaz 2.5 g, kastē vismaz 12 gab. | 100 kast. |   |   |   |   |  |
|  |  |
| **21** | Klipši Raney, materiāls- plastika, skalpa (ādas). Kastēs pa 200 gab. Vienreiz lietojami. | 120 kast. |   |   |   |   |  |
|  |  |
| **22** | Neirostimulators. Implantējams zemādā thalamus kodolu nepātrauktai elektrostimulācijai. | 4 |   |   |   |   |  |
|  |  |
| **23** | Smadzeņu špātele, silikona, lokāma, sterilizējam 7.5mm  | 10 |   |   |   |   |  |
|  |  |
| **24** | Kontrastviela glioblastomu intraoperatīvai iekrāsošanai, redzamai operāciju mikroskopā ultravioletā gaismā. | 40 |   |   |   |   |  |
|   |  |
| **25** | Kontrastviela asinsvadu intraoperatīvai iekāsošanai redzamai operāciju mikroskopā infrasarkanā gaismā. | 60 |   |   |   |   |  |
|   |  |
| **26** | Instrumentu eļļa paredzēta spēka sistēmu rotējošu un kustīgu detaļu eļļošanai pirms katras sterilizācijas. Metāla flakona tilpums 300ml. Iespēja pielāgot dažāda lieluma izsmidzināšanas adapterus atbilstoši lumenu diametriem. | 40 |   |   |   |   |  |
|   |  |
| **27** | Silikona instrumentu eļļa tilpums 30ml. Mīksts plastikāta flakons ar ērtu „snīpi” īpaši smalku instrumentu un detaļu eļļošanai pirms katras sterilizācijas. | 4 |   |   |   |   |  |

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 (amats) (vārds, uzvārds)

(paraksts) \_\_\_\_\_\_\_\_\_\_\_\_\_\_\_\_\_ z.v

**2. pielikums**

**atklāta konkursa „Vienreizlietojamo neiroķirurģisko materiālu piegāde”,**

**identifikācijas numurs SKUS 2013/27 nolikumam**

**PIETEIKUMS**

**„Vienreizlietojamo neiroķirurģisko materiālu piegāde”**

(ID Nr. SKUS 2013/27)

**Pasūtītājam:** Valsts sabiedrība ar ierobežotu atbildība „Paula Stradiņa klīniskā universitātesslimnīca” (turpmāk – Pasūtītājs)

Rīgā, 2013.gada \_\_\_\_.\_\_\_\_\_\_\_\_\_\_\_\_\_

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk – Pretendents),

 (pretendenta nosaukums)

Vienotais reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Administrācijas atrašanās vietas adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sakaru līdzekļi: tālr.\_\_\_\_\_\_\_\_\_\_\_\_\_\_\_\_\_, fakss\_\_\_\_\_\_\_\_\_\_\_\_\_,

Elektroniskā pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (amats, vārds, uzvārds, tālruņa Nr.)

Kontaktpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, vārds, uzvārds, tālruņa Nr., e-pasts)

ar šī pieteikuma iesniegšanu:

Pretendents piesakās piedalīties Pasūtītāja organizētajā atklātajā konkursā „**Vienreizlietojamo neiroķirurģisko materiālu piegāde**”(ID Nr. SKUS 2013/27), turpmāk – Konkurss.

1. Pretendents apņemas ievērot Konkursa nolikuma (turpmāk – Nolikums) prasības.
2. Pretendents garantē, ka visas Konkursā iesniegtās ziņas ir patiesas, tajā skaitā, ka ir sniedzis patiesu informāciju savas kvalifikācijas novērtēšanai.
3. Kamēr tiks veiktas Konkursa procedūras un gatavots galīgais piegādes līguma teksts, šis piedāvājums noteiks Pretendenta un pasūtītāja savstarpējās saistības.
4. Parakstot šo pieteikumu Pretendents apliecina, ka:
	1. tas ir iepazinies ar Nolikuma saturu un atzīst to par atbilstošu;
	2. Pretendentam ir skaidras un saprotamas Nolikumā noteiktās prasības piedāvājuma sagatavošanai, iepirkuma priekšmets un tehniskās specifikācijas;
	3. Pretendentam ir skaidras un saprotamas viņa tiesības un pienākumi;
	4. šī piedāvājuma izvēles gadījumā Pretendents apņemas slēgt piegādes līgumu saskaņā ar Konkursa Nolikuma un tā pielikumu noteikumiem.

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ (amats) (vārds, uzvārds)

 (paraksts) \_\_\_\_\_\_\_\_\_\_\_\_\_\_\_\_\_ z.v.

**3. pielikums**

**atklāta konkursa „Vienreizlietojamo neiroķirurģisko materiālu piegāde”,**

**identifikācijas numurs SKUS 2013/27 nolikumam**

**PIEGĀDES LĪGUMA PROJEKTS**

Pasūtītāja līguma Nr. SKUS \_\_\_\_\_\_\_\_\_\_\_\_\_\_

Piegādātāja līguma Nr.\_\_\_\_\_\_\_\_\_\_\_\_\_\_\_

Rīgā, 2013. gada \_\_\_\_.\_\_\_\_\_\_\_\_\_\_\_\_\_\_

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas numurs: 40003457109, juridiskā adrese: Pilsoņu iela 13, Rīga, LV-1002, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** personā, kas rīkojas uz statūtu pamata, (turpmāk – **Pasūtītājs**),

 un

**\_\_\_\_\_\_\_\_\_\_** *(komersanta nosaukums)*,reģistrācijas numurs: **\_\_\_\_\_** juridiskā adrese:\_\_\_\_\_, **\_\_\_\_\_\_\_\_\_** personā, kura rīkojas uz \_\_\_\_\_\_ pamata (turpmāk – **Piegādātājs**), katrs atsevišķi saukts Līdzējs, bet abi kopā Līdzēji, pamatojoties uz atklāta konkursa „Vienreizlietojamo neiroķirurģisko materiālu piegāde”, identifikācijas numurs SKUS 2013/27 (turpmāk – Iepirkuma procedūra), noslēdz šādu līgumu (turpmāk – Līgums):

1. **Līguma priekšmets**
	1. Piegādātājs apņemas pārdot un piegādāt Pasūtītājam, bet Pasūtītājs apņemas apmaksāt **vienreizlietojamos neiroķirurģiskos materiālus**, (turpmāk – Preces), kuras sastāvs, nosaukums, cena un maksimālais iepirkuma apjoms noteikts Līguma pielikumā (turpmāk – Pielikums).
	2. Pielikumā norādītais Preču apjoms ir maksimālais plānotais piegādājamais apjoms. Pasūtītājs ir tiesīgs vienpusēji samazināt pasūtāmo Preču apjomu.
2. **Līguma summa un Preču cenas**
	1. Maksimālā Līguma kopējā summa par piegādātajām Precēm bez pievienotās vērtības nodokļa (turpmāk - PVN) tiek noteikta līdz **Ls \_\_\_\_**(summa vārdiem), EUR \_\_\_\_\_\_(summa vārdiem), kur PVN \_\_% ir Ls \_\_\_(summa vārdiem), EUR\_\_\_\_\_(summa vārdiem). Līguma kopējā summa ar PVN ir līdz **Ls** **\_\_\_\_\_** (summa vārdiem)**, EUR\_\_\_\_\_\_(**summa vārdiem).
	2. Līguma summa noteikta, ievērojot Līguma Pielikumā noteiktās cenas. Līguma summa ietver Preču piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi.
	3. Ja saskaņā ar normatīvajiem aktiem tiek grozīta Preču PVN likme, Preču cena un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā.
	4. Preču cenas un Līguma summa bez PVN netiek paaugstināta visu Līguma darbības laiku.
	5. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā, Piegādātājam ir pienākums informēt Pasūtītāju un piegādāt šīs Preces par šādām zemākām cenām.
3. **Preču piegāde**
	1. Piegādātājs Preces piegādā Pasūtītājam saskaņā ar Preču pasūtījumā norādīto uz šādu adresi: Pilsoņu iela 13, Rīga, Latvija.
	2. Pasūtītājs Preces pasūta pa telefonu vai izmantojot elektronisko pastu, sazinoties ar Līguma 3.12.2.apakšpunktā norādīto Piegādātāja kontaktpersonu. Pasūtītājs nosaka konkrētu Preču pasūtījuma apjomu un piegādes biežumu.
	3. Piegādātājs pasūtītās Preces piegādā trīs darbdienu laikā no Preču pasūtījuma saņemšanas dienas. Līdzējiem vienojoties var tikt noteikt cits Preču piegādes termiņš.
	4. Piegādātājsnodrošina Preču piegādi un izkraušanu, izmantojot savu transportu un darbaspēku.
	5. Piegādātājsnodod Preces Pasūtītājam kopā ar Preču rēķinu.
	6. Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču rēķina trīs eksemplāri (viens eksemplārs – Piegādātājam, divi eksemplāri – Pasūtītājam). Preču rēķinā tiek norādīts piegādātās Preces nosaukums, daudzums, vienas vienības cena latos vai euro, PVN likme un kopējā cena ar PVN. Preču rēķinā obligāti jānorāda Līguma numurs, Preču daudzums un Preču cenas. Pasūtītājs neapmaksā nepareizi noformētu Preču rēķinu.
	7. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem, pasūtījumam, Preču rēķinam un pārbaudīt Preču kvalitāti. Ja Preces atbilst visām prasībām, tad Pasūtītāja pārstāvis veic atzīmi par Preču pieņemšanu uz Piegādātājam nododamā Preču rēķina eksemplāra. Ja Preces neatbilst visām prasībām, Pasūtītāja pārstāvis sagatavo Preču defektu aktu un nodod to Piegādātājam. Preču neatbilstības gadījumā Pasūtītājs ir tiesīgs nepieņemt un neapmaksāt Preces.
	8. Piegādātājs pieņem atpakaļ no Pasūtītāja Līgumam neatbilstošās Preces un veic to aizvietošanu ar atbilstošām Precēm trīs darbdienu laikā no Preču defektu akta sagatavošanas dienas par saviem līdzekļiem.
	9. Jautājumu par Preču defektu aktā norādītā pamatotību izlemj Līdzēju pārstāvji Preču defektu akta sastādīšanas brīdī. Ja pārstāvji nevar vienoties, Līdzējiem ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preču defekta rašanās iemesls nav Pasūtītāja vaina. Ja neatkarīgais eksperts konstatē, ka Preču defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
	10. Preces uzskatāmas par piegādātām un nodotām Pasūtītājam ar brīdi, kad Līdzēji abpusēji parakstījuši Preču rēķinu.
	11. Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preču rēķina parakstīšanas brīdim.
	12. Kontaktpersonas Līguma darbības laikā:
		1. no Pasūtītāja puses – \_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)*, tālrunis: \_\_\_\_\_\_\_\_\_\_\_\_\_\_\_\_\_\_; elektroniskais pasts: \_\_\_\_\_\_\_\_\_\_\_\_\_\_\_\_\_\_\_\_\_;
		2. no Piegādātāja puses – \_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)*, tālrunis: \_\_\_\_\_\_\_\_\_\_\_\_\_\_\_\_\_\_; elektroniskais pasts: \_\_\_\_\_\_\_\_\_\_\_\_\_\_\_\_\_\_\_\_\_.
4. **Norēķinu kārtība**
	1. Apmaksa par Precēm tiek veikta Latvijas latos vai euro, nepārsniedzot Līguma Pielikumā noteiktās Preču cenas un saskaņā ar Piegādātāja iesniegto Preču rēķinu, veicot pārskaitījumu uz Preču rēķinā norādīto bankas kontu 60 (sešdesmit) dienu laikā pēc Preču rēķina, kurš noformēts atbilstoši Līguma noteikumiem, abpusējas parakstīšanas.
	2. Par Preču apmaksas dienu uzskatāma diena, kad Pasūtītājs pārskaitījis naudu uz Preču rēķinā norādīto Piegādātāja bankas kontu, ko apliecina attiecīgais maksājuma uzdevums.
5. **Preču kvalitāte**
	1. Piegādātajām Precēm ir jāatbilst Latvijas Republikas spēkā esošajos normatīvajos aktos noteiktajām prasībām un pilnībā jāatbilst Pielikumā noteiktajām tehniskajām prasībām.
	2. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
6. **Līdzēju atbildība**
	1. Ja Piegādātājs neapmaina neatbilstošās Preces Līgumā noteiktajā termiņā, Piegādātājs atmaksā Pasūtītājam neatbilstošo Preču cenu un līgumsodu 10 % (desmit procenti) apmērā no neatbilstošo Preču cenas.
	2. Ja Piegādātājs neveic Preču piegādi Līgumā noteiktajā termiņā, Piegādātājs maksā Pasūtītājam līgumsodu 0,1 % (nulle komats viens procents) apmērā no savlaicīgi nepiegādātās Preču summas par katru nokavēto dienu, bet ne vairāk kā 10 % (desmit procenti) no nepiegādāto Preču summas.
	3. Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,1 % (nulle komats viens procents) apmērā no savlaicīgi neapmaksātās Preču rēķina summas par katru nokavēto dienu, bet ne vairāk kā 10 % (desmit procenti) no neapmaksātās Preču rēķina summas.
	4. Līgumā noteikto sankciju un līgumsoda apmaksa tiek veikta 30 (trīsdesmit) dienu laikā pēc attiecīgā Līdzēja rēķina par līgumsoda samaksu saņemšanas. Ja Piegādātājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no Piegādātājam veicamajām apmaksām.
	5. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.
	6. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
7. **Nepārvarama vara**
	1. Līdzēji tiek atbrīvoti no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Līdzēji nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
	2. Līdzējam, kurš atsaucas uz nepārvaramu varu, nekavējoties par to jāpaziņo otram Līdzējam, norādot kādā termiņā, pēc tā domām, ir paredzama Līdzēja saistību izpilde.
	3. Ja kādu no Līdzējiem neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katrs no Līdzējiem patur sev tiesības vienpusēji izbeigt Līgumu, par to nekavējoties rakstiski informējot otru Līdzēju.
8. **Līguma darbība**
	1. Līgums stājas spēkā ar Līguma abpusējas parakstīšanas dienu un ir spēkā līdz Līgumā noteikto Līdzēju saistību pilnīgai izpildei.
	2. Līguma darbības termiņš ir no Līguma spēkā stāšanās dienas līdz īsākajam no šādiem termiņiem:
		1. Līdz Līguma 2.punktā noteiktās summas izlietojumam;
		2. 24 (divdesmit četri) mēneši no Līguma spēkā stāšanās dienas.
	3. Līgums var tikt izbeigts pirms termiņa:
		1. Līdzējiem rakstiski vienojoties;
		2. pēc viena Līdzēja iniciatīvas, iepriekš par to rakstiski brīdinot otru Līdzēju ne vēlāk kā 60 (sešdesmit) dienas iepriekš.
	4. Līdzējam ir tiesības nekavējoties izbeigt Līgumu, ja:
		1. notikusi Līdzēja labprātīga vai piespiedu likvidācija;
		2. pret Piegādātāju uzsākta maksātnespējas procedūra.
	5. Pasūtītājam ir tiesības vienpusēji nekavējoties izbeigt Līgumu, ja:
		1. Preces lietošana izraisa ārstniecības procesa būtiskas izmaiņas, kas var radīt draudus pacienta veselībai vai dzīvībai;
		2. Piegādātājs atkārtoti piegādā Līguma noteikumiem neatbilstošu Preci un tas ir fiksēts Līgumā noteiktajā kārtībā.
	6. Izbeidzot Līgumu pirms Līguma darbības termiņa beigām, Pasūtītājs samaksā Piegādātājam par atbilstoši Līguma noteikumiem piegādātajām Precēm.
9. **Strīdu risināšanas kārtība**
	1. Jebkuri no Līguma izrietoši strīdi, kas rodas starp Līdzējiem, tiek sākotnēji risināti savstarpēju sarunu ceļā.
	2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
	3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar spēkā esošajiem normatīvajiem aktiem.
	4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
10. **Citi noteikumi**
	1. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
	2. Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.
	3. Līdzēji nav tiesīgi pilnīgi vai daļēji nodot Līgumā noteiktās tiesības, pienākumus un saistības trešajām personām bez otra Līdzēja rakstiskas piekrišanas.
	4. Jebkuras izmaiņas un papildinājumi Līgumā tiek noformēti rakstveidā un kļūst par Līguma neatņemamu sastāvdaļu brīdī, kad to ir parakstījuši abi Līdzēji.
	5. Līgums ir sagatavots un parakstīts uz \_\_ (\_\_\_\_\_) lapām, tajā skaitā pielikums uz \_\_ (\_\_\_) lapām. Līgums ir sagatavots divos vienādos eksemplāros, katram Līdzējam pa vienam Līguma eksemplāram. Abiem Līguma eksemplāriem ir vienāds juridiskais spēks.
11. **Līdzēju rekvizīti un paraksti**

|  |  |
| --- | --- |
| **Pasūtītājs:** | **Piegādātājs:** |
| Reģ. Nr.: Juridiskā adrese: Tālrunis: Banka: Bankas kods : Norēķinu konta Nr.: | Reģ. Nr.: Juridiskā adrese: Tālrunis: Banka: Bankas kods: Norēķinu konta Nr.: |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ |